Sokkerklub vereer bestes | Netwerk24
Cameron Phillips (middel) is die junior speler van die jaar in die senior span.Foto:
En só is Relay United gebore.
“Die Cove se mense was nog altyd groot sokkermense. Daar was ’n behoefte om weer ’n klub op die been te bring,” vertel Adams.
Tien jaar later kyk die lede van die klub terug op hul vele prestasies. “Ons was al vier keer wenners van die liga en ons is amper altyd in die topdrie.”
Hy sê benewens uitstekende sokkertalent wat plaaslik ontwikkel word, slaag die klub ook daarin om misdaad en dwelmmisbruik in die gebied te verminder deur vir jongmense opbouende sportvaardighede te leer.
Adams sê ook die klub is geskoei op Christelike beginsels en daarom kry die spelers ook geestelike leiding wanneer hulle aan Relay United behoort.
Verlede Donderdagaand het Relay United sy tiende bestaansjaar op ’n gepaste wyse by die Steenberg’s Cove-gemeenskapsaal gevier. By dieselfde geleentheid is die klub se presteerders van die jaar vereer.
“Ons bedank al ons borge en veral die plaaslike boer, Yusuf Patel, wat ons finansieel bystaan. Dankie ook aan Virginia Vraagom, skoolhoof van Steenberg’s Cove vir haar lojale ondersteuning van ons kinders.”
Adams sê hoewel die klub in Steenberg’s Cove gebore is, het hy ook heelwat spelers uit die groter St. Helenabaai en veral Laingville.